jkorsvik/nowiki_second_scrape_merged huggingface dataset:
Djimi Traoré

Djimi Traoré (født 1. mars 1980 i Laval i Frankrike) er en malisk fotballspiller som for tiden spiller i AS Monaco. Han kom fra den franske klubben Stade Lavallois til Liverpool og han har flere landskamper for Mali.
Traoré debuterte for Liverpool mot Hull 14. september 1999. Etter Liverpool har Traoré spilt for RC Lens, Charlton Athletic FC, Portsmouth FC, Stade Rennais FC og Birmingham City FC.


== Meritter ==
Mali sitt landslag:
5 A-landskamper med 1 mål
Lens
2001/02 Nr 2 i den franske toppserien
Liverpool
2001/02 Charity Shield
2002/03 Liga-cupen
2004/05 UEFA Champions League
2006 FA-cupen


== Referanser ==


== Eksterne lenker ==
(en) Djimi Traoré – FIFA 
(en) Djimi Traoré – Major League Soccer 
(en) Djimi Traoré – Transfermarkt 
(en) Djimi Traoré – Transfermarkt (manager) 
(en) Djimi Traoré – national-football-teams.com 
(en) Djimi Traoré – WorldFootball.net 
(en) Djimi Traoré – Soccerbase.com 
(en) Djimi Traoré – FootballDatabase.eu 
(en) Djimi Traoré – Soccerway 
(en) Djimi Traoré – FBref 
Liverpool.no sin hjemmeside om Traoré
Miki Roqué

Miquel Roqué Farrero, best kjent som Miki Roque, (født 8. juli 1988 i Tremp, Catalonia, død 24. juni 2012) var en spansk fotballspiller som senest spilte for Real Betis. 
Han ble kjøpt fra den spanske klubben Lleida, i august 2005 av Rafael Benitez.
Roque spilte vanligvis midtstopper på reservelaget til Liverpool sammen med Godwin Antwi, men kunne også settes inn som høyreback. Han deltok da Liverpools juniorlag vant FA Youth Cup i 2006, og debuterte for Liverpools førstelag mot Galatasaray 5. desember 2006 i det 85. minutt.
I mars 2011 fikk han diagnosen kreft i bekkenet.. Han døde av dette 24. juni 2012, i en alder av 23 år.


== Meritter ==
Liverpool
2005/06 FA Youth Cup


== Karriere som spiller ==
(Sist oppdatert 1. juni 2006)

Inklusive nasjonale og internasjonale cup-turneringer


== Referanser ==


== Eksterne lenker ==
(en) Miki Roqué – UEFA 
(en) Miki Roqué – Transfermarkt 
(en) Miki Roqué – WorldFootball.net 
(en) Miki Roqué – Soccerbase.com 
(en) Miki Roqué – FootballDatabase.eu 
(en) Miki Roqué – Soccerway 
(en) Miki Roqué – FBref 
Liverpool.no om Roque
Profil på FootballDatabase.eu
Profil på ZeroZeroFootball.com
Betis offisielle profil
BDFutbol profil
Flertallsregjering

En flertallsregjering er en regjering som har støtte hos majoriteten av representantene i den lovgivende forsamlingen (dvs. parlamentet) i stater som praktiserer parlamentarisme.


== I Norge ==
Stortinget som er Norges nasjonalforsamling, består av 169 mandater/representanter fra ulike partier. Både enkeltpartier og et samarbeid av flere (koalisjon) kan danne regjering (se koalisjonsregjering).
Dersom et parti (eller en koalisjon av flere partier) etter et stortingsvalg har 85 mandater eller flere, kan en flertallsregjering dannes. Har et parti (eller en koalisjon av flere partier) flest stortingsmandater, men ikke halvparten, kan det dannes en mindretallsregjering. Regjerer man i mindretall, blir man avhengig av støtte fra ett eller flere andre partier for å oppnå flertall ved votering i Stortinget.
Regjeringen Bondevik II var en mindretallskoalisjon, mens regjeringen Stoltenberg II var en flertalls-koalisjons.


== Se også ==
Samlingsregjering
Storkoalisjon


== Referanser ==
TPB

TPB er en forkortelse brukt for blant annet:

The Pirate Bay, svensk bittorentindeks.
Tinnoset-Porsgrunnbanen, delvis statseid baneselskap for Tinnosbanen og Bratsbergbanen mellom 1920 og 1955.
Xfce

Xfce eller XFCE er et fritt og åpent skrivebordsmiljø for Unix-liknende operativsystemer, slik som Linux, Solaris og BSD.


== Distribusjoner som benytter Xfce ==
Xubuntu
Freesbie


== Versjonshistorikk ==


== Se også ==
GNOME
KDE
Vindussystemet X
Vindusbehandler
XFree86
Xubuntu


== Referanser ==


== Eksterne lenker ==
(en) Offisielt nettsted 
(en) Offisiell blogg 
(en) Mate-URL 
(en) Mate-URL 
(en) Xfce – kategori av bilder, video eller lyd på Commons 
Xfce på Twitter 
Xfce på GitHub
FreeSBIE

FreeSBIE er et live-basert, UNIX-liknende, operativsystem som kan kjøres uten å installere. Det er basert på FreeBSD, og er et fri programvare-system.
FreeSBIE bruker Xfce og Fluxbox.


== Eksterne lenker ==
FreeSBIE – Offisielt nettsted
FreeBSD – Offisielt nettsted
Biprodukt

Biprodukt er et sekundært eller utilsiktet produkt som resultat av en prosess, og er ikke det tilsiktede hovedproduktet. Et eksempel på biprodukt er oksygen under fotosyntese, et annet er arsen når man smelter koppermalm for å danne kobber.
Solhatter

Solhatter er en gruppe planter som har blitt brukt som medisinplanter.
Tidligere ble også arten rød solhatt regnet som et medlem av denne gruppen. Arten har senere blitt flyttet til gruppen Echinacea.


== Eksterne lenker ==
(en) Solhatter – oversikt og omtale av artene i WORMS-databasen 
(en) Solhatter i Encyclopedia of Life 
(en) Solhatter i Global Biodiversity Information Facility 
(no) Solhatter hos Artsdatabanken 
(sv) Solhatter hos Dyntaxa 
(en) Solhatter hos ITIS 
(en) Solhatter hos NCBI 
(en) Solhatter hos The International Plant Names Index 
(en) Kategori:Rudbeckia – bilder, video eller lyd på Wikimedia Commons 
(en) Rudbeckia – galleri av bilder, video eller lyd på Wikimedia Commons 
Rudbeckia (Asteraceae) – detaljert informasjon på Wikispecies
Macmillan Publishers

Macmillan Publishers Ltd er et internasjonalt forlag med sete i Storbritannia som eies av tyske Verlagsgruppe Georg von Holtzbrinck. Det har kontorer i 41 land og er aktivt i ytterligere 30 land.
Selskapet består av 50 enheter, og publiserer innen fem hovedområder:

Utdannelse (som Macmillan Education)
Akademisk (som Palgrave Macmillan)
Vitenskap, teknologi og medisin (som Nature Publishing Group, inkludert tidsskriftet Nature)
Skjønnlitteratur og sakprosa (som Pan Macmillan: Pan Books, Picador, Macmillan New Writing, Papermac, Macmillan, Sidgwick & Jackson, Campbell Books, Boxtree, Channel Four Books og Macmillan Children’s Books)
Publiseringstjenester inkludert distribusjon og produksjonMacmillan Publishers ble grunnlagt i 1843 av Daniel og Alexander Macmillan. Forlaget publiserte bl.a. forfattere som Charles Kingsley (1855), Thomas Hughes (1859), Francis Turner Palgrave (1861), Christina Rossetti (1862), Matthew Arnold (1865), Lewis Carroll (1865), Alfred Tennyson (1884), Thomas Hardy (1886) og Rudyard Kipling (1890). 
Den tidligere britiske statsministeren Harold Macmillan ble formann for forlaget etter at han trakk seg fra politikken. Etter hans død ble forlaget ledet av hans barnebarn Alexander Macmillan, 2. jarl av Stockton. Selskapet var et av de eldste uavhengige forlagshusene frem til 1995, da 70 % av aksjene ble kjøpt av Verlagsgruppe Georg von Holtzbrinck. Det tyske forlaget kjøpte de resterende aksjene i 1999, og Macmillan-familiens eierskap i forlaget tok slutt.


== Eksterne lenker ==
Offisielt nettsted 
(en) Macmillan Publishers Ltd. – kategori av bilder, video eller lyd på Commons 
The Macmillan Group fra Verlagsgruppe Georg von Holtzbrinck
Petr Čech

Petr Čech (uttale ; født 20. mai 1982) er en tsjekkisk tidligere fotballspiller.Han har spilte for Viktoria Plzeň, Chmel Blšany, Sparta Praha, Rennes og Chelsea. Petr Čech var rangert som verdens beste målvakt i 2006. Før overgangsvinduet i januar 2008 signaliserte Čech at han, i likhet med lagkameraten Didier Drogba, hadde vært meget interessert om et tilbud fra FC Barcelona skulle dukke opp. I sesongen 2006-2007 pådro Čech seg en alvorlig hodeskade, som satte karrièren hans i fare. Han ble operert og ble frisk, men ble pålagt bruk av hjelm når han spilte kamp. Skaden satte ingen stopper for hans videre karrière, og han har nå vunnet alt med Chelsea. 
Čech vil spesielt huskes fra Champions League-finalen i mai 2012 mot Bayern München der han spilte en sentral rolle. Čech reddet blant annet et straffespark fra tidligere Chelsea-spiller Arjen Robben i ekstraomgangen.
Etter at han la opp, ble han ansatt som rådgiver for teknikk og prestasjon i Chelsea.


== Landslaget ==
Han ble tatt ut i Tsjekkias EM-tropp til EM i Frankrike 2016.


== Referanser ==


== Eksterne lenker ==
(cs) Offisielt nettsted 
(en) Petr Čech – kategori av bilder, video eller lyd på Commons 
(de) Petr Čech – Munzinger Sportsarchiv 
(en) Petr Čech – Olympedia 
(en) Petr Čech – FIFA 
(en) Petr Čech – UEFA 
(en) Petr Čech – Transfermarkt 
(en) Petr Čech – national-football-teams.com 
(en) Petr Čech – WorldFootball.net 
(en) Petr Čech – Soccerbase.com 
(en) Petr Čech – FootballDatabase.eu 
(de) Petr Čech – fussballdaten.de 
(cs) Petr Čech på FAČRs offisielle hjemmeside
47 (tall)

47 (førtisju, også skrevet syvogførti på riksmål) er det naturlige tallet som kommer etter 46  og kommer før 48 .
47 er også et primtall, det neste primtallet er 53.
Exense

Exense ASA var et IT-selskap som hadde hovedkontor på Skøyen i Oslo. Selskapet var notert på Oslo Børs med tickeren EXE.Exense hadde ett datterselskap Exense Consulting som tilbød tjenester innen rådgivning, prosjektledelse, systemutvikling, systemimplementering og applikasjonsforvaltning. Konsulentselskapet
ble skilt ut som et selvstendig allmennaksjeselskap på Oslo Axess under tickeren EXECON og i 2008 kjøpt opp av Inmeta.Ett annet datterselskap Exense Software, med avdelinger i Oslo, Stockholm og Lund, ble nesten ble solgt til Visma 2. juli 2007, men transaksjonen ble ikke gjennomført.I mars 2009 fikk styret i selskapet beskjed om at Exense var insolvent. Da selskapet ikke hadde mulighet for å betale gjeld begjærte selskapet den 3. mars oppbud.


== Referanser ==


== Eksterne lenker ==
Offisielt nettsted
E24.no: Exense er konkurs
Olaf Mørch Hansson

Olaf Mørch Hansson (født 28. juli 1856 i Eiker, død 22. februar 1912 i Kristiania) var en norsk skuespiller, teaterinstruktør og teatersjef.


== Liv og virke ==


=== Bakgrunn ===
Han tilhørte Trondheimsslekten Hansson.  Faren var justissekretær og sorenskriver Christian Rasmus Hansson (1807–1872), mens moren var Harriet Marie Mørch (1816–1903). Broren Michael Skjelderup Hansson (1839–1922) og hans etterkommere ble sjefer for Storebrand.  


=== Skuespiller ===
Etter ett år på skole i Drammen og ett år i Trondheim på en teknisk skole, brøt han av og etter diverse strøjobber havnet han på Christiania Theater og skulle debutere omkring 1875. Dette ble utsatt, og han gikk heller inn i en elevperiode samme sted. Også debut nummer to ble utsatt grunnet en brann, så han meldte overgang til Den Nationale Scene i Bergen og debuterte der i stedet.  
Fra 1878 til 1883 var han atter på Christiania Theater.  Dernest var han fra 1883 til 1886 redaktør for Norske Intelligenz-Seddeler som i 1763 var Norges første avis.  Fra 1886 til 1893 var han inne i sin tredje periode ved Christiania Theater, nå som skuespiller og instruktør på samme tid.  Så fulgte to år som sjef på Carl Johan Teatret i Kristianias Tivoli, før han fra 1895 til 1898 steg i gradene som teatersjef og instruktør ved Den Nationale Scene, der han jo hadde vært før.
Han var instruktør for Nationaltheatrets åpningsforestillinger Barselstuen og Gert Westphaler 1. september 1899. Som skuespiller ved landets hovedscene bemerket han seg som Assessor Brack i Hedda Gabler og doktor Kann i Laboremus. Fra 1905 til 1906 var han konstituert teatersjef på Nationaltheatret, hvorpå han fra 1908 til 1909 var teatersjef ved Den Nationale Scene i Bergen.
Olaf giftet seg i 1880 med skuespilleren og senere teatersjef Thora Hansson (1845–1917), og i 1896 med skuespiller Agnethe Schibsted-Hansson (1868–1951). De var foreldre til diplomat Thorolf Mørch Hansson (1881–1952) og teatersjef Gunnar Neels-Hansson (1883–1967). Sønnen Gunnar ble i 1915 hyret inn til morens teater, og ble far til skuespilleren Thora Elisabeth Neels-Hansson (1918–2007), født i Stavanger og mer kjent som Nøste Schwab.


== Teaterroller (utvalg) ==


== Verker ==
Olaf Hansson (1912). Oplevelser og humoresker. Aschehoug.  [Selvbiografi]


== Referanser ==


== Eksterne lenker ==
(en) Olaf Mørch Hansson – kategori av bilder, video eller lyd på Commons 
(no) Olaf Mørch Hansson hos Nationaltheatret 
(no) Olaf Mørch Hansson hos Sceneweb
Øyvind Alsaker

Øyvind Alsaker (født 16. august 1965) er journalist fra Florø i Sogn og Fjordane. Han er utdannet ved Høgskulen i Volda. Han har vært fotballkommentator i TV2 og Canal+. Han har blant annet kommentert engelsk Premier League i flere sesonger.
Han kommenterte brorparten av kampene fra Tyskland under VM i 2006. Tippeligaen ble også dekket av TV2, og Alsaker kommenterte også her en stor del av kampene sammen med Nils Johan Semb.  
Alsaker jobbet i flere år som journalist, nyhetsoppleser og programleder ved NRKs distriktskontor i Hordaland, før han begynte i TV2 ved starten i 1992. I sin første periode i kanalen var Alsaker blant annet sportsanker og alpinkommentator ved siden av jobben som fotballkommentator. Han ble ansatt i Canal+ i 1998, men vendte tilbake til TV2 i 2006. Han har fortsatt å kommentere engelsk fotball på Canal+ etter at han kom tilbake til TV2.
Øyvind Alsaker fikk mye kritikk etter at han snakket nedsettende om fargede, trøndere og fotballspillere som får barn tidlig under en direktesending på TV2. Uttalelsene kom i en samtale med Lars Bohinen uten at de var klar over at lyden ble sendt direkte på TV.Alsaker kommenterte også EM 2008 i Sveits og Østerrike sammen med Nils Johan Semb og Totto Dahlum.
I OL i Sotsji kommenterte han alpint for TV2. Ettersom han hadde erfaring fra før, fikk han jobben under de 22. olympiske vinterleker.


== Referanser ==


== Eksterne lenker ==
(en) Øyvind Alsaker på Internet Movie Database
Einar Skjæraasen

Einar Skjæraasen (født 23. juli 1900 i Trysil, død 18. mars 1966 i Oslo) var en dikter fra grenda Skjæråsen i Østre Trysil. Han var utdannet bankmann, og bodde i Oslo. 
Han debuterte i 1936 med diktsamlingen Reflekser, og etter det ga han jevnlig ut diktsamlinger.
Typisk for diktene hans er at de gjenspeiler hverdagsliv med kjærlighet, strev, slit og lykke. I diktsamlingen Danse mi vise, gråte min sang, var alle diktene på Trysil-dialekt, og etter dette skrev han bare på dialekt. Da møtte han et større publikum og bøkene hans ble flere ganger utsolgt. Det er blitt skrevet melodier til noen av diktene, blant andre Danse mi vise, gråte min sang, Vandringsvise (av Finn Ludt) og Du ska itte trø i graset (Kenneth Sivertsen i 1983).
Skjæraasen er representert i Norsk Salmebok og Norsk salmebok 2013.
Et monument over Skjæraasen, utført av Ørnulf Bast, ble avduket i Trysil den 26. juli 1970. Skjæraasen har også gitt sitt navn til Skjæraasenprisen som deles ut annethvert år.


== Bibliografi ==
Reflekser (1936)
Skritt forbi min dør (1938)
Den underlige våren (1941)
Så stiger sevjene (1945)
Danse mi vise, gråte min sang (1949)
Som blomsterstøv med vind (viser, 1950)
Du ska itte trø i graset (1954)
Og alle mine viser (viser, 1956)
Sju undringens mil (utvalgte dikt, 1963)
Sang i september (1965)
Bumerke (utvalgte dikt, 1966)


== Referanser ==


== Eksterne lenker ==
(no) Einar Skjæraasen i Norsk biografisk leksikon
Digitaliserte bøker av Skjæraasen og om Skjæraasen i Nasjonalbiblioteket.
Lasse Segelcke

Lasse Segelcke (født Lorentz Segelcke 30. mars 1898 i Kristiania, nåværende Oslo, død 24. oktober 1942) var en norsk skuespiller.Lasse Segelcke var elev ved Kongsgaard skole i Stavanger da hans far, Severin Segelcke, var sjef for Ryfylke bataljon.
Han debuterte i 1921 på Centralteatret og var senere tilknyttet Den Nationale Scene og Det Nye Teater. Fra 1935 virket Segelcke ved Nationaltheatret. I sin tidlige karriere utmerket han seg i ulike lystspill mens han ved Nationaltheatret var en ofte benyttet karakterskuespiller, eksempelvis i rollen som Helmer i Henrik Ibsens Et dukkehjem. Segelcke spilte også i filmene Syndere i sommarsol (1934) og Du har lovet mig en kone! (1935).Han var gift med skuespilleren Tore Segelcke.


== Filmografi ==
1934 – Syndere i sommersol – Thomas F. Jensen
1935 – Du har lovet mig en kone! – Lagesen


== Referanser ==


== Eksterne lenker ==
Lasse Segelcke i Scenewebarkivet
(en) Lasse Segelcke på Internet Movie Database 
(no) Lasse Segelcke hos Sceneweb 
(en) Lasse Segelcke hos The Movie Database
Grøset

Grøset er en liten bygd uten veiforbindelse i Øksnes kommune i Nordland. Stedet ligger på Langøya, mellom Ånnfjorden og Kråkberget i Bø. Stedet anløpes av hurtigbåten MS Tinden.


== Eksterne lenker ==
Kuling.net: Grødset
MacBook

MacBook er en serie bærbare datamaskiner laget av Apple Inc (Tidligere Apple Computers Inc.). Maskinene ble introdusert 16. mai 2006. Det er laget tre modeller av MacBook; to hvite som har tatt over for iBook G4 og en svart som har tatt over for PowerBook 12". Hovedforskjellen fra den forrige modellen er at den nye serien bruker prosessorer fra Intel der iBook og PowerBook bruker PowerPC prosessorer fra Apple, IBM og Motorola (AIM). 20. juli 2011 stoppet Apple å selge MacBook fremfor den mere populære MacBook Air.

MacBook er også kåret til den beste bærbare datamaskinen til under 10 000 kr av databladet PC World Norge.


== Spesifikasjoner ==
Alle maskiner leveres med 2 GB minne, som er utvidbart opptil 4 GB. Intel Core 2 Duo prosessor (Dobbelkjerne, noe som tilsvarer 2 prosessorer), 13,3" skjerm, Bluetooth, AirPort trådløst nettverk, iSight webkamera. Tidligere ble MacBooks levert med en Apple Remote, men våren 2008, ble dette endret til et valgfritt tillegg.
Den maskinen har en prosessor på 2.4 GHz, 250 GB harddisk og DVD-leser/CD-brenner.
Alle maskinene fåes originalt med 2 GB ram
Merk: dette er kun for stock-modellene, man kan fritt oppgradere harddisk, minne, med mer .


=== Spesifikasjoner ===


== Nye modeller ==
I mai 2010 lanserte Apple en ny MacBook-modell med noen forandringer på innsiden. Designet er det samme som forrige utgave (høsten 2009).
Alle de nye maskinene blir levert med Intel Core 2 Duo prosessor (Dobbelkjerne, noe som tilsvarer 2 prosessorer og 64 bits), 13" skjerm, Bluetooth, AirPort trådløst nettverk og iSight webkamera. Denne utgaven har ikke IR-mottaker, og kan derfor ikke sammenkobles med Apple remote.
Standarutgaven har en prosessor på 2.4 GHz, 250 GB harddisk, 2 GB ram og DVD-leser/CD-brenner.
Dette kan kofigureres til 4 GB RAM og 500 GB Harddisk.
Den nye lanseringen har økt prisen på MacBook noe.


== Design ==
MacBook har et unibody-kabinett i polykarbonat med runde kanter.


== Unike egenskaper ==
MacBookene blir levert med en del nye egenskaper. Disse er bla. 802.11n trådløst nettverk, som kan overføre opptil 540 mbps, som er 10 ganger bedre enn dagens standard (802.11g). Den har også MagSafe strømkontakt, som hindrer at Macen skal falle i gulvet hvis noen snubler i ledningen. Den gjør dette ved å bruke en magnetisk festemekansime som gir etter ved rykk. Lukkemekanismen i skjermen er også magnetisk.


== Se også ==
MacBook Pro
iBook


== Referanser ==


== Eksterne lenker ==
Offisielt nettsted 
(en) MacBook – kategori av bilder, video eller lyd på Commons 
(no) Apples produktside om MacBook
Magasinet PC World Norges test av MacBook
Nicholas K. Roerich

Nicholas Roerich (født 27. septemberjul./ 9. oktober 1874greg., død 13. desember 1947), russisk Nikolaj Konstantinovitsj Rerikh (Николай Константинович Рерих), kunstmaler, esoteriker og forsker. Han var sønn av Konstantin F. R., av svensk/litauisk slekt og Marie V. Kalasjnikova.
Roerich studerte rettsvitenskap ved St. Petersburgs  universitet  1898 og utdannet seg til maler ved Det keiserlige kunstakademi samme steds. I 1900 var han i Paris for første gang og ble elev hos bl.a. Cormon. Hans  kunst fra denne perioden regnes normalt som nordisk modernisme.
Den 28. oktober 1901 giftet han seg med Helena Sjaposjnikova (siden kjent som Helena Roerich). Med henne fikk han sønnene Jurij Roerich (1902), senere kjent filolog og tibetolog, og Svetoslav Roerich (1904), også han kunstmaler.
1906 ble  han leder for den private  kunstskolen  i St. Petersburg som han totalreformerte.
På begynnelsen av 1900-tallet ble han mest kjent for sine  teaterdekorasjoner, ikke minst til Stravinskijs Vårofferet (1913). Hans mest kjente maleri fra denne perioden er Himlenes Kamp (1912) som var et forvarsel om første verdenskrig.
Under den russiske revolusjonen bodde han i Finland, og omkring 1920 kom han til USA, som han  reiste gjennom med staffeli og utstillinger. 1921 grunnla  han Master Institute of United Arts i New York. I 1924 ble det første Roerichmuseum åpnet samme sted, og 1925–1928 gjennomførte han sammen med familien  en stor reise gjennom  Sentral-Asia, som nesten endte i en katastrofe i Tibet vinteren 1927–1928.
I 1935 opprettet han   Roerichpakten, en internasjonal avtale som tar sikte  på bevaring av verdens store kulturskatter under krig. 
Nicholas Roerich var tilhenger av H. P Blavatskys teosofi, og han besøkte det teosofiske hovedkvarteret i Adyar i Sørindia flere ganger. Der henger også hans maleri "Budbringeren" som er tilegnet Madame Blavatsky. Mange  av hans verker har religiøse temaer, særlig knyttet til tibetansk  buddhisme.  Han skreiv også flere bøker om religiøse temaer, og oversatte sammen med sin kone H. P. Blavatskys hovedverk Den Hemmelige Lære til russisk. 
I perioden 1929–1947 bodde han i Kullu i India hvor han og familien grunnla et Urushvaty, et internasjonalt forskningssenter, hvor man bl.a. arbeidet med det materiale som man hadde samlet inn under  ekspedisjon ene i India og Sentral-Asia som fortsatte i 1930-årene.
Roerich døde i hjemmet sitt i Kullu 1947. Han etterlot seg ca. 7 000 malerier, tegninger og  teaterdekorasjoner, omkring 30 bøker, og et utall av brev og artikler. Hans siste, interessanteste og vanskeligst tolkbare verk er Den skjulte Skatt (1947).


== Referanser ==


== Kilder ==
Den skjulte Skatt, av Søren Schmidt, 2005


== Eksterne lenker ==
Offisielt nettsted 
(en) Nicholas Roerich – kategori av bilder, video eller lyd på Commons 
International Centre of the Roerichs Arkivert 10. mai 2008 hos Wayback Machine. (Moscow)
Nicolas Roerich Museum
MS «Tinden»

MS «Tinden» er en hurtigbåt som har trafikkert øyene i Øksnes Vestbygd. Ruten ble drevet av Boreal Transports Helgelandske.
Ruten går tur/retur Myre–Skjellfjord.
Båten ble i april 2014 satt inn som reserve på Tanaruta 010 for MS «Falkefjell».
Løperjenten

Løperjenten er norsk film fra 1981, regissert av Vibeke Løkkeberg.
Filmen fikk kritikerprisen ved Den norske filmfestivalen i Haugesund, og Løkkeberg har i et intervju uttalt at bergenserne i salen pep ved utdelingen. Datidens kinosjef skal dessuten ha uttalt at filmen var «en skam for Bergen og den verste, mest amatørmessige filmen som er laget».
Filmen er en viktig del av Norges filmarv og kom i 1995 på UNESCOs oversikt over de 15 mest betydningsfulle filmene fra Norge.


== Handling ==
Løperjenten er satt til Bergen anno 1948. Filmens protagonist er den syv år gamle Kamilla, som vokser opp i et samfunn under gjenoppbygging og i en familie i full oppløsning.
Foreldrene er mest opptatt av penger og seg selv. Men i sin jevnaldrende venn Svein, finner Kamilla kjærligheten og solidariteten hun savner. Sammen går de to barna storøyde gjennom et liv og en tilværelse preget av svartebørs og ekteskapskriser.


== Skuespillere ==
Nina Knapskog som Kamilla.
Kenneth Johansen som Svein.
Helge Jordal som Sverre.
Vibeke Løkkeberg som Lise.


== Eksterne lenker ==
(en) Løperjenten på Internet Movie Database 
(no) Løperjenten i Nasjonalbibliotekets filmografi 
(no) Løperjenten hos Filmfront 
(sv) Løperjenten i Svensk Filmdatabas 
(da) Løperjenten i Danmark Nationale Filminstitut 
(nl) Løperjenten på MovieMeter 
(en) Løperjenten på AllMovie 
(en) Løperjenten på Rotten Tomatoes
Per Wollebæk

Per Wollebæk (født 28. januar 1910 i Vestre Aker, død 1976 på Hadeland) var en norsk journalist, forfatter og oversetter. Han ga ut flere romaner og noveller, men er i like stor grad kjent for mange av sine oversettelser. 


== Egne verk ==
Dragsuget. Gyldendal, 1938. (Roman)
Adam og hans brødre. Gyldendal, 1940. (Roman)
Dikt. Oslo, 1942
Ingen spor i sjøen. Gyldendal, 1945. (Roman) oversatt til svensk
Trompeten. Gyldendal, 1950. (Noveller)
Forleden dommedag. Oslo, 1951. (Roman)
Pilene og andre fortellinger. Gyldendal, 1957


== Oversettelser ==
et utvalg

Tregudenes land av Jan Fridegård (1950).
Trellenes frihet av Jan Fridegård (1950).
Trellenes opprør av Jan Fridegård (1950).
De rider om natten av Howard Fast (1950).
Spartacus  av Howard Fast (1954).
Exodus av Leon Uris (1959).
Lidenskap av Ivar Lo-Johansson (1970).
Den tvilsomme tvilling av Mark Twain (1971).